כנס העתידנים (סרט)

כנס העתידנים (באנגלית: The Congress) הוא סרט קולנוע מסוגת מדע בדיוני בבימויו של ארי פולמן אשר יצא לאקרנים ב-15 במאי 2013. הסרט הוא עיבוד קולנועי לספר באותו השם מאת הסופר סטניסלב לם. הקרנת הבכורה נערכה בפסטיבל הקולנוע בקאן. הסרט משלב צילום שחקנים ואנימציה. הסרט עוקב אחר השחקנית רובין רייט (המגלמת את עצמה). רייט מתגוררת עם שני ילדיה בסמוך לשדה תעופה. בנה, אהרון, חולה בתסמונת אשר, שגורמת לו להתעוור ולהתחרש באופן הדרגתי. היא ובנה מטופלים על ידי הרופא ד"ר ברקר, שמנסה לסייע להתמודד עם המצב הקשה של בנה. רייט מוצגת כשחקנית כושלת, אשר מאז הסרט "הנסיכה הקסומה" לא הצליחה בקולנוע, לרוב בשל פחד במה שגרם לה לנטוש סרטים במהלך הפקתם. סוכנה (המגולם על ידי הארווי קייטל) מציע לה הצעה מאת אולפני מירמאונט במסגרתה האולפן יסרוק את דמותה למחשב וישתמש בדמות הממוחשבת על מנת להפיק סרטים מבלי צורך בהסכמתה או במשחק בפועל של השחקנית. רייט מתנגדת להצעה, אולם בשל מצבו הבריאותי של בנה (המתחרש ומתעוור) נאלצת להסכים לחוזה ל-20 שנה, מאחר שהובהר לה שבלא חתימה על החוזה לא תועסק על ידי אף אולפן ולא תוכל לממן את טיפולי בנה. 20 שנה לאחר מכן, רייט מוזמנת לכנס העתידנים המתקיים בעיר האנימציה אברהמה בו מוצגת טכנולוגיה חדשה של אולפני מירמאונט, בה שואפים הצופים סם כימי, ורואים את כל העולם שסביבם, ואת עצמם באנימציה. בשלב זה הסרט עצמו הופך מסרט מצולם לסרט אנימציה. במהלך הכנס רייט מסכימה להאריך את החוזה שלה עם האולפן, ולאפשר לאנשים סביבה ללבוש את דמותה באמצעות סם. במהלך הכנס טרוריסטים פולשים למתחם ורייט נפצעת מהחומריים הכימיים שפוזרו באוויר. היא מוקפאת ל-20 שנה נוספות שלאחריהן מתעוררת בעולם עתידני, בעיר ניו יורק, שבה מגדלים פורחים באוויר בין גנים מלאי פרחים; עולם בו כל אחד יכול לצרוך כל סם לדמיין את דמותו, ובני האדם חיים בהרמוניה נטולת אגו. מי שמדריך אותה בעולם המצויר החדש הוא דילן טרלינר, האווטאר של אנימטור ותיק שעבד באולפני מירמאונט והשתמש בדמותה הדיגיטלית ליצירת סרטים. השניים מתאהבים ומבלים בעולם האנימציה אך רייט עדיין רוצה למצוא את בנה. למרות שדילן מנסה להניאה מלעזוב את "מסיבת הכימיקלים" האוטופית לעולם האמיתי המכוער והאכזר, רייט בוחרת להתנקות מהסמים במטרה למצוא את בנה שנעלם. לאחר צאתה מעולם ההזיות היא מגלה כי היא נמצאת בעיר הרוסה, בה אנשים מתים מחוסר טיפול רפואי, קופאים מקור ורעבים לאכול, אך אינם יודעים זאת בשל הסמים. היא מגלה שבנה חיכה לה 19 שנים ואז נכנס לעולם הסמים, שבו, בשל העובדה שאנשים לובשים ופושטים צורות, לא ניתן למצוא אותו. רייט בוחרת לחזור לעולם הסמים לאחר שכשלה התוכנית למציאת בנה. בסיום הסרט, רייט שוב נכנסת לעולם האנימציה של "מסיבת הכימיקלים" ומדמיינת את עצמה בדמותו של בנה, אהרון, שחי מחדש את חייו, החל מלידתו, עבור במבט הראשון באמו, צופה באמו משחקת על הסט, בטיפולים אצל ד"ר ברקר ובסוף צופה באמו הולכת לכנס העתידנים. בסצנה האחרונה רייט טסה על מטוס מראשית התעופה ומוצאת את בנה בלב המדבר. הסרט נותן לצופה להחליט האם היא אכן פגשה את בנה בעולם "מסיבת הכימיקלים" או שהיא רק מדמיינת את זה. העבודה על הסרט החלה בשנת 2008. הסרט הוצג לראשונה בפסטיבל הקולנוע בקאן והיה סרט הפתיחה של פסטיבל הסרטים הבינלאומי חיפה בשנת 2013. פרס האקדמיה האירופית לקולנוע לסרט האנימציה הטוב ביותר לשנת 2013. אתר האינטרנט הרשמי של כנס העתידנים "כנס העתידנים", במסד הנתונים הקולנועיים IMDb (באנגלית) "כנס העתידנים", באתר נטפליקס "כנס העתידנים", באתר AllMovie (באנגלית) "כנס העתידנים", באתר Rotten Tomatoes (באנגלית) "כנס העתידנים", באתר Box Office Mojo (באנגלית) "כנס העתידנים", באתר Metacritic (באנגלית) "כנס העתידנים", באתר אידיבי "כנס העתידנים", במסד הנתונים הקולנועיים KinoPoisk (ברוסית) נחום מוכיח, "כנס העתידנים": מרשים, מהפנט, יומרני ומתנשא, באתר nrg‏, 25 בספטמבר 2013 אור סיגולי, עכבר העיר, "כנס העתידנים": טריפ בפתיחת פסטיבל חיפה, באתר הארץ, 19 בספטמבר 2013 נירית אנדרמן, כך פונטז, צויר ועוצב "כנס העתידנים" של ארי פולמן, באתר הארץ, 13 בספטמבר 2013 רון שוורץ, ליאת רון, ‏מאחורי הקלעים ביצירת "כנס העתידנים" של איתן מנצורי, באתר גלובס, 21 בספטמבר 2013 שמוליק דובדבני, "כנס העתידנים": העתיד נראה מרהיב, באתר ynet, 27 בספטמבר 2013 אורי קליין, למה "כנס העתידנים" הוא יצירה מתסכלת?, באתר הארץ, 27 בספטמבר 2013 מרט פרחומובסקי‏, "כנס העתידנים": חוויה קולנועית טריפית, מבולגנת ומרתקת, באתר וואלה, 29 בספטמבר 2013 יעל שוב, ביקורת על "כנס העתידנים", באתר Time Out תל אביב, 3 באוקטובר 2013 קולנוע בישראל סיכום הפעילות השנתית 2013 דו"ח פילת Miramount Studios, שם שהוא הלחם של אולפני מירמקס וסרטי פרמאונט